google/wiki40b huggingface dataset:
Bratislavas demografi

Denne artikkelen er en oversikt over Bratislavas demografi.

Befolkning

Ifølge folketellingen i 2001 hadde byen 428 672 innbyggere (for 2005 blir det estimert 425 459). Den gjennomsnittlige befolkningstettheten var 1 157 innbyggere/km². Bratislava V er Bratislavas mest befolkede distrikt, med 121 259 innbyggere, etterfulgt av Bratislava II med 108 139, Bratislava IV med 93 058, Bratislava III med 61 418 og Bratislava I med 44 798. Den største etniske gruppen i 2001 var slovaker med 391 767 innbyggere (91,37 % av befolkningen, mens ungarere utgjorde 16 541 (3,84 %) og tsjekkere 7 972 (1,86 %). Andre etniske grupper var tyskere (1 200, 0,28 %), mordovere (635, 0,15 %), kroater (614, 0,14 %), rutenere (461, 0,11 %), ukrainere (452, 0,11 %), sigøynere (417, 0,08 %) og polakker (339, 0,08 %).

Alder

Ifølge det estimerte befolkningstallet for 2005 var gjennomsnittstalderen i byen 38,7 år, fordelt som følgende: 51 783 innbyggere i alderen 0–14, 12,1 %; 281 403 i alderen 15–59, 65,6 %; og 92 273 over produktiv alder (55+ for kvinner, 60+ for menn), 21,5 %.

Religion

Folketellingen i 2001 viste at 243 048 innbyggere var romersk-katolske (56,7 %), 125 729 ateister (29,3 %), 24 810 lutherianere (6 %), 3 163 gresk-katolske (0,7 %), 1 918 reformerte kristne, 1 827 Jehovas vitner, 1 616 øst-ortodokse, 737 metodistiske protestanter, 748 jøder, og 613 bapister

Etniske grupper

Fra byens begynnelse til det 19. århundre var tyskerne den dominerende etniske gruppen i Bratislava. Imidlertid, etter Det østerriksk-ungarske kompromisset i 1867 begynte en aktiv magyarisering, og ved slutten av første verdenskrig var Bratislava en tysk-ungarsk by, med slovaker som største minoritet. Ved starten av første verdenskrig hadde 40  av innbyggerne i Pressburg ungarsk som morsmål, mens 42  hadde tysk og 15 % slovakisk. Etter dannelsen av Tsjekkoslovakia i 1918 forble Bratislava en multietnisk by, men med en annerledes demografisk trend. Andelen av slovaker og tsjekkere økte, mens andelen av tyskere og ungarere sank. I 1938 var 59 % av befolkningen slovaker eller tsjekkere, mens tyskere utgjorde kun 23 % og ungarere 13 %. Dannelsen av den første slovakiske republikk i 1939 førte til mange endringer, mest nevneverdig fordrivelsen av mange tsjekkere og jøder. I 1945 ble mange tyskere evakuert eller flyttet fra byen etter gjenoppbygningen av Tsjekkoslovakia. Det samme skjedde med mange ungarere, som ble beskyldt for å samarbeide med nazistene (Beneš-dekretene, delvis opphevet i 1948) 
. 
Dette førte til at byens multikulturelle karakter ble kraftig forminsket, og byen fikk en klarere slovakisk karakter. Hundrevis av innbyggere ble utvist under kommunistenes undertrykkelse av folket i 1950-årene, hvor målet var å utskifte «reaksjonære» mennesker med proletarer. Siden 1950-årene har slovaker vært den dominerende etniske gruppa i byen, ettersom den utgjør oppimot 90 % av innbyggerne.
Shijingshan

Shijingshan (kinesisk: 石景山区, pinyin: Shíjǐngshān Qū) er et distrikt i byprovinsen Beijing. Det ligger vestenfor byens bykjerne. Arealet er på 86 km², og har en befolkning på 489 439 (2000).
Xishanfjellene (Vestfjellene eller de vestlige høyder – Western Hills) begynner i Shijingshandistriktet. I distriktet ligger også Babaoshan revolusjonære gravlund.

Samferdsel

Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
Aker Skikrets

Aker Skikrets (stiftet 16. april 1913) er en tidligere krets i Norges Skiforbund.
Aker Skikrets ble slått sammen med Oslo Skikrets i 1956.
Neptidopsis

Utseende

Middelsstore, kontrastrikt tegnede sommerfugler. Vingenes ytterkant er bølgete. Oversiden er mørkbrun eller -grå med skinnende hvite bånd og flekker, dessuten noen svarte flekker på bakvingen utenfor de hvite båndene.

Levevis

Biblidinae er tropiske skogsinsekter.
Larvene lever på planter i slekten Dalechampia og Tragia i vortemelkfamilien (Euphorbiaceae).

Utbredelse

Slekten er utbredt i Afrika sør for Ekvator, inkludert Madagaskar.
Ngor

Ngor-tradisjonen (tilhengere: Ngorpa) betegner en undertradisjon til Sakya-tradisjonen i tibetansk buddhisme. Sakya-tradisjonen som utviklet seg i 11. århundre er en av fire store lærtradisjoner (Nyingma, Sakya, Kagyu og Gelug), som oppstodd i Tibet.

Grunnleggelsen

Ngor-tradisjonen ble grunnlagt av den første abbed fra Ngor, Ngorchen Kunga Zangpo (1382–1456). Han opprettet klosteret Ngor Evam Chöden i året 1429 i Tibet. Denne klosteret ble ved siden av klosteret Grå jord hovedsentrum for spredningen av Sakya-tradisjonen i Tibet. Mestrene fra Ngor Evam Chöden forfattet mange verker til alle vitenskapsområder som var kjent i denne tid i Tibet og videreførte den tantriske tradisjonen fra Sakya-linjen. Hevajra-tantraet og Lamdre-læren (Vei og frukt) har derfor stor betydning i tradisjonen.
NM i roing 2013

NM i roing 2013 ble arrangert på Årungen Rostadion 14.-15. september 2013. Arrangør var Norske Studenters Roklub.
Kongepokalvinnere ble Horten Roklubb (singlesculler med Kjetil Borch) og Aalesunds Roklubb (singlesculler med Tale Fiskerstrand Gjørtz).
Anqing

Anqing (kinesisk: 安庆; pinyin: Ānqìng), eller Anking, tidligere Hwaining, er en kinesisk by på prefekturnivå i provinsen Anhui i det sentrale Kina.  
Befolkningen  anslås (2010) til 5 311 000.

Historie

Byen ble grunnlagt før 100 f.Kr. på Han-dynastiets tid. Under Tangdynastiet tilsvarte området omtrent datidens zhou (prefektur) Shuzhou (forenklet kinesisk: 舒州; pinyin: Shūzhōu). Blant dets guvernører og prefekter kan nevnes  Zhang Zhenzhou (張鎭周, også romanisert Chang Chên-chou, Lü Yongzhi (呂用之), Li Sujie (李素節) og  Gao Yu (高澞, grandnevø av Gao Pian, 高駢. På 1100-tallet ble byen hovedstad for et militærprefektur og fikk sitt nåværende navn Anqing. 
Inntil 1949 var Anqing provinshovedstad i Anhui.
Under Taipingopprøret mot  Qing-dynastiet på 1800-tallet var Anqing en av opprørernes viktigste støttepunkter, etter at opprørslederen Hong Xiuquan (Hung Hsiu-Ch'üan) hadde inntatt byen i 1853. I 1861 ble byen gjenerobret av Qing-styrkene, som da anstilte et voldsomt blodbad. 
Mot slutten av 1800-tallet var Anqing et sentrum for kinesisk rustningsindustri.
Den 6. juli 1907 fant det såkalte Anqingopprøret sted i byen. Det ble ledet av Xu Xilin fra bevegelsen Guangfuhui.Xu Xilin var på denne tid politikommissær og hadde oppsyn med politiakademiet. Målet med opprøret var i første omgang å ta livet av provinsguvernør En Ming (恩銘). Opprøret ble slått ned etter fire timers kamp. Xu ble tatt til fange og En Mings livvakter skar ut hans hjerte og lever og åt dem.  Hans nevø Qiu Jin ble henrettet noen få dater etter.

Kulturminner

Zhenfengpagoden (振风塔, Zhènfēng tǎ) og den tidligere boligen til Zhao Puchu (亳州古地道, Shìtàishǐdì) er oppført på Folkerepublikken Kinas liste over kulturminner.

Økonomi

Anqing er et viktig handelssenter. Byen har også oljeraffineri, et kullkraftverk (Anqing kullkraftverk) og petrokjemisk industri.

Matskikk

Anqing og Wuhu er kjente sentra for Yanjiangkjøkkenet. Det kjennetegnes ved ferskvannsfisk og fjærkre, og har egne teknikker for partering, forming og fargesetting. Smaken har ofte preg av søkning og røking.

Fly

Anqing betjenes av Anqing Tianzhushan lufthavn, oppkalt etter fjellet Tianzhu Shan ikke langt unna.

Havn

Anqing har en stor elvehavn.

Vei

Kinas riksvei 206 løper fra kystbyen Yantai til kystbyen Shantou i provinsen Guangdong. Den løper gjennom provinsene Shandong, Jiangsu, Anhui, Jiangxi og til slutt Guangdong.
Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Frans II av Frankrike

Kongegemal av Skottland

Ved dødsfallet av kong Jakob V av Skottland ble hans seks dager gamle datter Maria Stuart, og eneste barn som var født i ekteskap, kronet til Skottlands dronning ved Stirling Castle den 9. september 1543 da hun var ni måneder gammel. Ekteskapet mellom Maria Stuart, skottenes dronning, og Frans, dauphin (tronarving) av Frankrike, ble arrangert av kong Henrik II av Frankrike i 1548 da Frans var kun fire år gammel. Da ekteskapsavtalen hadde blitt formelt blitt bekreftet ble den seks år gamle Maria sendt til Frankrike for å vokse opp ved det franske hoff inntil hun var gammel nok til bli gift.
Til tross for det faktum at Maria Stuart var høy for sin alder og snakket fransk flytende og Frans var unormalt liten og stammet, skal kong Henrik II ha kommentert at «fra den aller første dagen de møttes har min sønn og hun gått meget godt sammen som om de hadde kjent hverandre i lang tid».
Den 24. april 1558 ble den 14 år gamle tronarving gift med skottens dronning i en forening som ville gi de framtidige kongene av Frankrike den skotske trone og derigjennom også et krav på den engelske trone ettersom kong Henrik VII av England var Marias oldefar. Imidlertid fikk Maria og Frans ikke noen barn sammen i løpet av deres kortvarige ekteskap. Grunnene kan være flere, blant annet deres unge alder, Frans’ sykdom eller hans ikke nedsunkne testikler.

Konge av Frankrike

Et år etter at Frans ble gift døde hans far Henrik II og Frans, fortsatt kun femten år gammel, ble kronet til konge av Frankrike ved Reims. Kongekronen var så tung at adelen måtte holde den på plass for ham. Hans mor, Katarina av Medici, ble utpekt som regent, men historikerne mener at det var Marias onkler François de Guise og Charles de Guise som i virkeligheten hadde denne reelle makten i Frankrike på denne tiden.
Frans II, som hele livet hadde vært et sykelig barn, døde den 5. desember 1560 i Orléans, Loiret, da han var seksten år gammel. En infeksjon i øret hadde forverret seg og førte til en byll (abscess) i hjernen. Han ble gravlagt i Klosterkirken Saint-Denis. Hans hustru, skottenes dronning, dro tilbake til sitt hjemland Skottland.
Frans ble etterfulgt av sin bror, Karl IX (1550–1574).
Batikk

Batikk er en samlebetegnelse på teknikker for farging av tøy hvor man bretter, vrir, knøvler eller på andre måter former et tekstil eller plagg med tråd eller strikk, for så å farge det. Ved å gjøre dette gjør man at tekstilet delvis farges og delvis forblir ufarget. Teknikken stammer fra den japanske teknikken kanoko shibori.
I knytebatikk snurres stram tråd rundt deler av tøystykket og den stramme tråden hindrer at fargen når til deler av tøyet.
Med voksbatikk legges (bi)voks på de delene av tøystykket som ikke skal farges. Ved å veksle mellom å legge på voks og i fargebad kan man få fram flerfargede mønstre. Voksen fjernes når fargingen er ferdig. 
Den engelske termen for det vi på norsk kaller batikk er tie-dye, altså knytebatikk, og dette er et begrep som ble oppfunnet på 1960-tallet i USA, mens batikk i seg selv egentlig er en javanesisk betegnelse for voksbatikk.
Batikkteknikk fikk sitt gjennombrudd i vestlig mote med den psykedeliske batikkbruken, gjort kjent av artister som Janis Joplin og John Sebastian.
Coelocorynus opacicauda

Utseende

En middelsstor (15-18 millimeter), avlang, halvblank, mørkt brunrød gullbasse. Kroppsformen er nokså jevnbred, beina ikke spesielt lange. Hannene har fire rundede tenner på clypeus ("snuten") og en uthulning foran på pronotum. Pronotum er spredt og svært grovt punktert, tettere punktert i uthulningen. Dekkvingene har markerte punktrader.

Levevis

Disse artene lever i fjellområder. Larvene utvikler seg inne i døde, mosekledte trestammer, både stående og liggende. Arten er funnet i 2800-3000 meters høyde.

Utbredelse

Arten er beskrevet fra Aberdarefjellene i Kenya og er også kjent fra området rundt Mount Kenya.
Fylkesvei 3484

Fylkesvei 3484 går mellom Fiane og Lillegård i Tvedestrand kommune. Veien er 2,2 km lang.
Frem til 2019 hadde veien betegnelsen Fylkesvei 112.
Lime minipris

Lime minipris er en norsk dagligvarekjede som ble etablert i 2012 og hadde rundt ti butikker, i all hovedsak tidligere Joker-utsalg høsten 2012.
Konseptet går ut på ekspress-dagligvare butikker som er søndagsåpne, med lange åpningstider, plassert i sentrale og tettbebygde strøk.
Kjeden ble startet av flere dagligvarekjøpmenn som ombygde sine egne butikker, men har i dag flere uavhengige kjøpmenn som har inngått samarbeidsavtaler med Lime.
Giovanni Alberto Ristori

Liv

Giovanni Alberto Ristori var sønn av den italienske skuespilleren Tomaso Ristori som ble ansatt ved det saksiske hoffet som leder for en italiensk skuespillertrupp. Sønnen Giovanni Alberto markerte seg etterhvert som en dyktig komponist, klaverspiller og organist, og ble i 1717 ansatt ved det italienske hoffteateret som «compositeur». Ristori var samtidig leder for det polske kapellet. I 1733 fikk Ristori stilling som kammerorganist, i 1746 som kirkekomponist og i 1750 ble han utnevnt til visekapellmester under Johann Adolf Hasse.

Verk

Den kongelige musikksamlingen i Dresden inneholdt et stort antall av Ristoris verk, blant annet elleve fullstendige messer, tre messer uten credo, fem glorias (hvorav fire dobbeltkorige), 21 motetter, tre rekviem, 20 salmetoner og tre oratorier. Ristori skrev dessuten 19 sceneverk, 16 kantater, flere arier, instrumentalkonserter og læreverket Esercizi per l’Accompagnamento.
Michael Rice

2019–: Eurovision Song Contest

I januar 2019 offentliggjorde BBC at Rice var en av seks artister som skulle delta i Eurovision: You Decide, det britiske uttaket til Eurovision Song Contest. Fredag 8. februar 2019 vant han konkurransen med sangen «Bigger than Us», skrevet av Laurell Barker, Anna-Klara Folin, John Lundvik og Jonas Thander. Rice fikk dermed representere Storbritannia i Eurovision Song Contest 2019 i Tel Aviv i Israel. I konkurransen endte han på sisteplass av 26 deltakere.
Jacob Worm Skjelderup

Utmerkelser

Skjelderup ble utnevnt til ridder av St. Olavs Orden i 1855.
Concerto for Group and Orchestra

Sporlister

Alle spor komponert av Jon Lord med noe annet er notert.
Japan Media Arts Festival

Japan Media Arts Festival er en årlig festival som arrangeres av Bunka-chō, som er en del av Japans ministerium for utdanning, kultur, sport, vitenskap og teknologi. Den har blitt arrangert siden 1997. Den arrangeres vanligvis i februar eller mars, og vanligvis arrangeres et gitt års festival i året etter.
Under festivalen gis det ut priser i fire kategorier: kunst, underholdning, animasjon og manga. Innenfor hver kategori gis det ut totalt seks priser.
Gentofte Sø

Gentofte Sø er en innsjø i Gentofte kommune med et areal på 367,300 m². Den inngår i et større naturområde sammen med Brobæk Mose (også kalt Insulinmosen, antakeligvis som følge av sitt naboskap til Nordisk Gentofte, nå en del av Novo Nordisk). Gentofte Sø og Brobæk Mose er utpekt som habitatområde.
Innsjøen angis å være en av de viktigste botaniske lokaliteter i det tidligere Københavns Amt med en rik artsvariation. Den dannet opprinnelig grunnlag for yrkesfiskere, og det sees ved bredden av innsjøen stadig eksempler på de gamle fiskehusene.
Inntil 1959 ble innsjøen anvendt til vanninnsamling og ansees i dag av Miljøministeriet for en av de reneste i Region Hovedstaden.
Innsjøen var opprinnelig en del større, men i forbindelse med utvidelse av Lyngbyvejen i 1970-årene ble innsjøens areal innskrenket. Den har i dag en omkrets på omtrent 2,6 km.
Mål og Makt

Mål og Makt er et tidsskrift som gis ut av Studentmållaget i Oslo (ISSN 0332-7744).
Mål og Makt ble gitt ut første gang i 1934, men gikk raskt inn. Etter 1934 gav Studentmållaget ut flere aviser og blader, men noe nytt tidsskrift over samme lest ble det ikke før på slutten av 1970-årene. I 1971 ble tidsskriftet grunnlagt under navnet Sentrum og Periferi, og det byttet navn til Mål og Makt allerede året etter. Frem til 1998 var bladet først og fremst et målteoretisk tidsskrift, men etter den redaksjonelle endringen dette året ligner bladet nå mer på 30-tallsbladet med samme navn. Bladet kommer ut med tre til fire nummer i året, og har et opplag på 1200.
Stavsnäs

Stavsnäs er et tettsted i Värmdö kommune i Stockholms län i landskapet Uppland i Sverige. I 2010 hadde tettstedet 810 innbyggere.
Tokyo Fuji Art Museum

Tokyo Fuji Art Museum (japansk: 東京富士美術館, Tōkyō Fuji Bijutsukan) er et kunstgalleri som ble opprettet av Daisaku Ikeda og åpnet i nærheten av Sōkauniversitetets campus i Hachiōji, Tokyo, Japan, i 1983. Den nye vingen ble tilføyd i 2008. Museumet har en samling av omkring 30,000 verker som omfatter kunst og kultur i Japan, Asia og Europa, og museumet foretar utstillinger i andre land.
Gambria

Utseende

Middelsstore, noe brede, blekgule og svarte trebukker. Antennene er tynne og omtrent så lange som kroppen. Prontoum er rundet, noe bredere enn langt, mer eller mindre gult, dekkvingene jevnbrede, gjerne med et gult tverrbånd. Beina er forholdsvis spinkle.

Levevis

De voksne billene besøker gjerne blomster, og er dagaktive. De er aktive flygere.

Utbredelse

Arten er utbredt fra Mexico i nord til Argentina i sør.
Ragna Nikolasdatter

Biografi

Det vites lite om Ragna. Snorre forteller at hun var datter til stormannen Nikolas Måse. Ellers hører vi ikke noe om slekten hennes, men hun synes å ha vært norsk.
Ragna var ganske sikkert til stede da kardinal Nicolaus Breakspear besøkte Norge 1152–53 for å etablere den norske erkebispestolen i Nidaros, uten at hennes rolle i den forbindelse er kjent.
Dronningen hadde det trolig ikke for muntert i de årene hun nøt dronningverdigheten, da kong Øystein var en av de minst populære av sine brødre. Han skal ha vært både pengegrisk, gjerrig og smålig til alle kanter. Sommeren 1157 ble han drept av Inge Krokryggs folk i Båhuslen, hans egen svoger var innblandet, hvilket viser hvor dårlig likt han var. Det nevnes ingen barn i ekteskapet.

Samliv med Orm

Ragna satt alene som enke i ca. tre år før hun ble forlovet med Orm (Ivarsson) Kongsbror, som var dronning Ingerid Ragnvaldsdatters sønn utenfor ekteskap med Ivar Sneis. Meningen var at Ragna og Orm skulle gifte seg i Oslo den 4. februar 1161, og det var kommet en del folk til byen i den anledning. Kong Inge var der også. Natten før bryllupet kom Håkon Herdebreis folk inn mot Oslo for å søke kamp med Inge. Det ble til et slag på isen under Ekeberg, og da dagen grydde var Inge og hans folk slått. De som var i live, måtte flykte, og blant dem var Orm Kongsbror. Han rømte til Sverige, hvor halvbroren den danske adelsmann Magnus Henriksson var konge.
Også i Sverige var det borgerkrig, så kong Magnus falt samme året i kamp mot sine fiender. Da vendte Orm Kongsbror tilbake til Norge, og sluttet seg til Magnus V. Han ble en mektig mann, og falt sammen med Magnus under slaget ved Fimreite i 1184.

Ragnas skjebne

Da Håkon Herdebrei inntok den lille byen ved Bispevika, natten før Ragna skulle ha giftet seg, tok de all bryllupskosten og en mengde annet hærfang. Skuffelsen har vært til å ta og føle på. Kanskje ble også Ragna tatt av dage i blodrusen, i hvert fall hører vi ikke noe mere om henne, heller ikke i forholdet til Orm Kongsbror. Etter eksilet i Sverige bodde han i Norge i treogtyve år, og hadde hun vært i live på det tidspunktet, ville vi trolig ha hørt om det bryllupet som ble forpurret den blodige februarnatten i 1161.
Olympisk rekordhistorikk på 10 000 m hurtigløp

Olympisk rekordhistorikk på 10 000 m hurtigløp. Øvelsen gås kun av herrer.
Store Neva

Store Neva (Больша́я Нева́) er en arm av elva Neva. Store Neva begynner ved Vasilij-øyas østre tupp, som deler Neva i Store Neva til venstre og Lille Neva til høyre i forhold til elvens retning. Store Neva strekker seg over 3,6 km, med en bredde fra 200 til 400 meter og en dybde på opptil 12,8 meter, før den munner ut i Nevabukten. Elva har en gjennomsnittlig vannføring på 1520 kubikkmeter per sekund, tre ganger så mye som vannføringen til Lille Neva.
Det er to broer over Store Neva: Palassbroen og Blagovesjtsjenskij-broen, og den er forbundet med elvene Fontanka og Mojka og Novo-Admiraltejskij-kanalen.
Brian Reynolds

Bakgrunn

Reynolds er født i 1967 og gikk på «Randolph School» i Huntsville, Alabama fra 1981 til 1985. I 1981 laget han sitt første spill, «Quest 1» som ble utgitt av bladet «SoftSide» i august-nummeret. Etter videregående studerte han filosofi og europeisk historie ved Sewanee-The University of the South (1987–1990). I 1990 begynte på en mastergrad i filosofi ved University of California, Berkeley, men mistrivdes og satset i stedet på en jobb innen programmering.
Reynolds er gift med Jill Reynolds, som han traff på et rollespillarrangement, og de har to sønner.

Karriere

Reynolds startet karrieren i MicroProse som programmerer for eventyrspill, og bidro første gang på spillet «Rex Nebular and the Cosmic Gender Bender». I MicroProse samarbeidet han med Sid Meier, og sammen laget de Colonization som kom i 1994. Reynolds fikk hovedansvaret for den første oppfølgeren til Sid Meier's Civilization, Civilization II, som ble en stor suksess.
Reynolds og Meier forlot MicroProse og grunnla Firaxis Games sammen med Jeff Briggs, og Reynolds bidro på Sid Meier's Gettysburg som kom i 1997 og deretter Sid Meier's Alpha Centauri fra 1998. I 2000 forlot Reynolds Firaxis og ble styreformann i Big Huge Games. I 2009 opphørte Big Huge Games som følge av nedleggelsen av morselskapet «38 Studios», og Reynolds gikk til jobben som «sjefs spillutvikler» hos Zynga. I 2013 grunnla veteranene fra Big Huge Games «SecretNewCo». De kjøpte tilbake rettighetene til navnet «Big Huge Games»  og begynte å lage mobilspill.
Reisen til jordens indre (film)

Reisen til jordens indre – Journey to the Center of the Earth (også markedsført som Journey to the Center of the Earth 3D eller Journey 3-D) er en 3D spenningsfilm fra 2008 med skuespillerne Brendan Fraser, Josh Hutcherson, og Anita Briem. Den viser til og kan anses som en oppfølger fra det 21. århundre til romanen fra det 19. århundre med samme navn av Jules Verne.
Mongolocampinae

Levevis

Disse vepsene er planteetere knyttet til planteslekten Nitraria (Nitrariaceae).

Utbredelse

Gruppen er utbredt i Sentral-Asia, men det finnes en fossil art fra Europa.
Batocnema

Utseende

Middelsstore (vingespenn 70-80 millimeter), slanke svermere (tegningen i taksoboksen viser arten mye tykkere enn den vanligvis virker). De er kontrastrikt farget - forvingene er beige til lysbrune med mørke (brunsvarte eller mørkt grønnlige) flekker - B. africanus har to flekker langs vingens forkant og en eller to langs bakkanten, B. coquerelii har fire langs forkanten og to markerte flekker langs bakkanten. Bakvingen er gulgrå til brungul.

Levevis

Artene lever på savanner og åpen savanne. Larvene kan leve på planter i slekten Sclerocarya (Anacardiaceae).

Utbredelse

Batocnema africanus er utbredt i det sørlige og østlige Afrika, mens B. coquerelii forekommer på Madagaskar, Komorene og Aldabra.
Järntorget (Stockholm)

Historikk

Det eldste sikre belegg for navnet Jerntorget (Jerntorgith) er fra 1489. Navnet henger sammen med at torget var opplagsplass for jern, som for eksport ble fraktet vannveien fra havner i Mälaren til hovedstaden. Tidligere hadde torget blitt brukt til lagring av korn og ble da kalt for Korntorget (Korntorgh) (se Kornhamn). Siste gangen torget benevnes som Korntorget er 1513. På torget stod byens offisielle jernvekt, som i 1662 ble flyttet til Järngraven på Södermalm.
Ved Järntorget bygde Riksbanken, da Rikets Ständers Bank, 1675–1672 Södra Bankohuset. Arkitekt var Nicodemus Tessin d.e., og det var en av de første bygningene i Nord-Europa som ble oppført direkte til bankformål. Riksbanken flyttet i 1906 til Helgeandsholmen og i dag ligger Statens fastighetsverk her. 
På fortauet utenfor huset står en statue som forestiller Evert Taube, skapt i 1985 av skulptøren Karl Göte Bejemark. Plassen er passende, siden Taubes stamkro Den gyldene freden ligger bare et tyvetall meter herfra. Ved Järntorget ligger også Sundbergs konditori, som ble grunnlagt i 1785 og kaller seg Stockholms eldste. Midt på torget står Järntorgspumpen, en av Stockholms få gjenværende offentlige pumper, dog ikke lengre i funksjon.